በኮሮና ቫይረስ ተጋላጭ በሆኑ የኅብረተሰብ ክፍሎች ላይ በስፋት ምርመራ ለማካሄድ እየተሰራ ነው፡፡
የጤና ሚኒስትሯ ዶክተር ሊያ ታደሰ ከመገናኛ ብዙሃን ባለሙያዎች ለቀረቡላቸው ጥያቄዎች በቪዲዮ ኮንፈረንስ አማካኝነት ምላሽ ሰጥተዋል።በስራ ባህሪያቸው ለቫይረሱ ተጋላጭ የሆኑ የማኅበረሰብ ክፍሎች ላይ የሚደረገው ምርመራ ተጠናክሮ መቀጠሉንና በተለይም ቫይረሱ በተገኘባቸው አካባቢዎች ላይ ምርመራው በስፋት እንደሚካሄድ አስታውቀዋል።ከዚህ ቀደም በሆስፒታሎች የሚሰጠው የምርመራ ሂደትን አሁን በይበልጥ በማስፋት በጤና ጣቢያዎች ለማድረግ እየተሰራ እንደሆነም ሚኒስትሯ ገልጸዋል፡፡ የህክምና ቁሳቁስና ሌሎች ተያያዥ ጉዳዮችን ለማሟላት በብሔራዊ ኃብት ማሰባሰብ ግብረ ኃይል በኩል ስራው ቀጥሏል ነው ያሉት፡፡ኅብረተሰቡም እያሳየ ያለውን አጋርነት ይበልጥ በማጠናከር ኃላፊነቱን እንዲወጣ ሚኒስተሯ ጥሪ አቅርበዋል።